recursal/SuperWikiNEXT-32B huggingface dataset:
Nositeľ Nobelovej cenyNositeľ Nobelovej ceny

**Gao Xingjian** alebo **Kao Sing-ťien** (čín. 高行健 – *Kao Sing-ťien*, pchin-jin: *Gao Xingjian*; \* 4. január 1940, Kan-čou, Čína) je francúzsky románopisec, dramatik, prekladateľ, literárny kritik a maliar čínskeho pôvodu, laureát Nobelovej ceny za literatúru z roku 2000. Prekladá predovšetkým diela Samuela Becketta a Eugèna Ionesca. Od roku 1988 žije vo Francúzsku a od roku 1998 je francúzskym štátnym občanom.

Životopis
---------

Narodil sa v Kan-čou v provincii Ťiang-si.

Je známy ako priekopník absurdnej drámy v Číne, predovšetkým pre svoje hry *Poplašný signál* (绝对信号, 1982) a *Zastávka autobusu* (车站, 1983). Bol ovplyvnený európskym modelom divadla, čím si v Číne získal povesť avantgardného spisovateľa. Jeho ďalšie hry *Divosi* (野人, 1985) a *Druhý breh* (彼岸, 1986) boli už vládou otvorene kritizované.

V roku 1986 mu bola chybne diagnostikovaná rakovina pľúc a začal svoju desaťmesačnú cestu pozdĺž rieky Jang-c’-ťiang, ktorú opísal v knihe *Hora duše* (灵山, 1989). Toto dielo, majúce z časti charakter románu, z časti pamäti, bolo prvýkrát publikované v roku 1989 na Taiwane. Kombinuje literárne žánre a rozprávačské techniky a je obzvlášť zmieňované Nobelovou komisiou ako „*jedna z tých jedinečných literárnych kreácií, ktoré sa zdajú byť neporovnateľné s čímkoľvek, s výnimkou sebou samých*"[chýba zdroj]. 

V roku 1987 sa presťahoval do Paríža. Jeho hra *Uprchlíci* (1989), vzťahujúca sa k udalostiam udalostiam na námestí Nebeského pokoja, bola v Číne zakázaná. 

Aj keď čínske médiá a vláda obyčajne prechádzajú dielo Kao Sing-ťiena mlčaním, štátom riadený list *Yangcheng Evening News* v roku 2001 jedno z jeho diel skritizoval. Čínsky kritik ho označil za „príšerného spisovateľa" a to, že získal Nobelovu cenu, označil za „absurdné"[chýba zdroj].

Iné projekty
------------

Commons
* Spolupracuj na Commons Commons ponúka multimediálne súbory na tému **Gao Xingjian**

| * z
* d
* u
Nositelia Nobelovej ceny za literatúru |
| --- |
| 
* Saul Bellow (1976)
* Vicente Aleixandre (1977)
* Isaac Bashevis Singer (1978)
* Odysseas Elytis (1979)
* Czesław Miłosz (1980)
* Elias Canetti (1981)
* Gabriel García Márquez (1982)
* William Golding (1983)
* Jaroslav Seifert (1984)
* Claude Simon (1985)
* Wole Soyinka (1986)
* Joseph Brodsky (1987)
* Nadžíb Mahfúd (1988)
* Camilo José Cela (1989)
* Octavio Paz (1990)
* Nadine Gordimerová (1991)
* Derek Walcott (1992)
* Toni Morrisonová (1993)
* Kenzaburó Óe (1994)
* Seamus Heaney (1995)
* Wisława Szymborská (1996)
* Dario Fo (1997)
* José Saramago (1998)
* Günter Grass (1999)
* Kao Sing-ťien (2000)

 |
| 
* 1901 – 1925
* 1926 – 1950
* 1951 – 1975
* **1976 – 2000**
* 2001 – 2025

 |

Autoritné údaje: * BnF: 12215094c
* GND: 118845497
* ISNI: 0000 0001 2145 8481
* LCCN: n83040297
* NK ČR: jo20000075484
* ULAN: 500342652
* VIAF: 102266649
* WorldCat: lccn-n83040297
**Lexikálny variant frazémy** je osobitný a najvýraznejší druh variantu frazém (p.), ktorý sa zakladá na limitovaných zmenách lexikálneho zloženia frazémy, a to pri zachovaní jej ustáleného významu. Ohraničené zmeny lexikálneho obsadenia frazémy pritom môžu mať paradigmatické významové súvislosti (možno tu hovoriť o základnom type lexikálneho variantu, medzi zamieňanými zložkami sú vzťahy napr. synonymie, antonymie, hyponymie, hyperonymie, rozličné ďalšie asociácie), ďalej sa môžu zakladať na slovotvorných obmenách (p. slovotvorný variant) alebo (pri slovesných jednotkách) na vidových vzťahoch (p. vidový variant). Dynamická je hranica medzi lexikálnym variantom frazémy a synonymnými frazémami (p.) (čím väčšia variabilnosť, tým viac sa posúva aj celkový obrazový základ frazémy a tým viac sa blíži k existencii významovo síce blízkych, ale už nie variantov, lež samostatných (synonymných) frazém). Medzi lexikálnymi variantmi môžu existovať menšie významové aj štylistické rozdiely. 

*Článok pôvodne čerpal z diela ĎURČO, Peter (ed.). Frazeologická terminológia (1995) uverejneného na webe Jazykovedného ústavu Ľudovíta Štúra Slovenskej akadémie vied.*
**Talet 30** je slovenská konštrukcia ťahača leteckej prevádzkovej techniky. Bol vyvinutý pre potreby ťahania a vytláčania všetkých druhov lietadiel a vrtuľníkov do hmotnosti 50 000 kg po spevnených plochách letiska a do 20 000 kg po trávnatých plochách. Rovnako je určený na ťahanie leteckej prevádzkovej techniky po pevných aj trávnatých plochách letiska.

Vozidlo vzniklo na požiadavku Armády SR, pre ťahanie vojenskej leteckej techniky. Dovtedy sa na ťahanie a tlačenie leteckej techniky používali nákladné automobily, čo spôsobovalo časté poškodzovanie prednej podvozkovej nohy.

Pôvodným výrobcom automobilu Talet-30 bola spoločnosť Kerametal, dnes práva k tomuto vozidlu vlastní spoločnosť Way Industry. Talet 30 sa používa na slovenských letiskách, a používajú ho aj Ozbrojené sily Slovenskej republiky a Armáda Českej republiky.

Používatelia
------------

* Slovensko  Slovensko
* Česko  Česko

Referencie
----------

1. ↑   *Talet 30 (ťahač leteckej techniky)* [online]. valka.cz, [cit. 2020-04-03]. Dostupné online.
**Agis I.** alebo **Ágis I.** (starogr. Ἄγις) bol približne koncom desiateho storočia pred Kr. (možno 930 – 900 pred Kr.) kráľ Sparty. Pochádzal z kráľovskej dynastie Agiovcov, ktorá je pomenovaná po ňom. Jeho spolukráľom z kráľovského rodu Eurypontovcov bol Eurypón.

Dávne dejiny obdobia vlády kráľa Agida I.(približne koniec desiateho storočia pred Kr.) sú zakryté závojom času. Informácie o tejto dobe napísané antickými historikmi po dlhom časovom odstupe sú novovekými historikmi zväčša považované už len za mýty. Mýty však môžu byť aj ozveny historických udalostí z dávnovekej minulosti.

Najstarší záznam o kráľovi Agidovi je z pera historika Herodota žijúceho v piatom storočí pred Kr. Píše, že bol synom Euryshtena zakladateľa rodu Agiovcov a jeho nástupcom mu bol syn Echestratos. Podľa Apollodóra z Atén Agis vládol 31 rokov. V excerpte Latina Barbari sa uvádza, že vládol len dva roky. Strabón, vo svojom diele *Geografia* (informáciu čerpal od historika Efora) napísal, že Agis počas svojho panovania obmedzil práva perioikom.

Perioikovia „okolití obyvatelia" boli pôvodným väčšinou achájskym obyvateľstvom, ktoré sa po vpáde Dórov (predchodcov Sparťanov) vzdalo zrejme bez ozbrojeného odporu. Dóri im za to ponechali slobodu a rôzne občianske práva s výnimkou politických. Strabón ďalej píše, že po týchto opatreniach kráľa Agida poslúchli v Lakónii všetci okrem mesta Helos, ktoré sa vzbúrilo. Sparťania preto mesto dobyli a obyvateľstvo odsúdili k otroctvu. Pausanias vzburu mesta Helos kladie až do obdobia vlády kráľa Alkamena, je však možné, že sa mesto v tom čase vzbúrilo po druhý raz. Za vlády Agida, ako píše opäť Pausanias Sparťania založili dve kolónie. Patru na severe kraja Achaia a ďalšiu v kraji Aiolis na západnom pobreží Anatólie.

Od Polyaina sa dozvedáme, že Agis zomrel násilnou smrťou. Vrahovia sa ukryli v Arkádii a preto jeho spolukráľ Eurypón tam viedol vojenskú výpravu na ich dolapenie.

Zdroje
------

* Apollodóros z Atén, Kronika
* Herodotos, *História*, VII, 204.
* Pausanias, *Periégésis tés Hellados*, 3,2,1 – 2.
* Polyainos, *Stratégie*, 2,13.
* SEXTUS JULIUS AFRICANUS. *Chronographiae : the extant fragments*. Berlin : W. de Gruyter, 2007. Dostupné online.
* Strabón, *Geogafia*, VIII, 4,5.

  


|  |
| --- |
| Agis I.**Agiovci** |
| Vladárske tituly |
|
| Predchodca**Eurysthenes** | **kráľ**930 pred Kr. – 900 pred Kr. (letopočty sú fiktívne) | Nástupca**Echestratos** |
Fasáda aglonskej baziliky
**Aglonská bazilika** (rus. Аглонская базилика, lot. Aglonas bazilika) je kostol rímskokatolíckej diecézy Rezekne - Aglona a významným pútnickým miestom lotyšských rímskych katolíkov. Nachádza sa 40 kilometrov od mesta Daugavpils a 250 kilometrov od hlavného mesta Riga.

Dejiny
------

Pohľad na baziliku v Aglone
Interiér chrámu s ikonou Matky Božej
Postavená bola dominikánmi z mesta Vilnius na mieste staršieho dominikánskeho kostola v rokoch 1768 až 1789 v barokovom architektonickom štýle. Bola založená aj vďaka ochrane mocného šľachtického rodu Chostowických, ktorý podporoval dominikánov v Aglone. Po pripojení k Ruskému impériu narážajú dominikáni v prevažne pravoslávnom Rusku na problémy a v roku 1863 vláda zakázala vstupovať záujemcom do dominikánskeho rádu. Po vyhlásení nezávislosti Lotyšska bol v roku 1920 v chráme vysvätený prvý lotyšský biskup. V roku 1980 získal kostol titul *basilica minor*. 9. septembra 1993 navštívil toto miesto pápež Ján Pavol II. ktorý tu odslúžil omšu pre 380 000 veriacich.

Iné projekty
------------

Commons
* Spolupracuj na Commons Commons ponúka multimediálne súbory na tému **Aglonská bazilika**

Externé odkazy
--------------

* Cтатья в францисканском журнале «Брат Солнце»
**Darlie Lynn Routierová** (\* 4. január 1970) je Američanka, pôvodom z Rowlettu v Texase, ktorá bola uznaná vinnou z vraždy jej päťročného syna Damona a odsúdená na smrť injekciou. V súčasnosti sa nachádza v cele smrti v Gatesville v Texase.

Vražda
------

6. júna 1996 o 2:31 miestneho času dostali dispečeri v Rowlette telefonát z domu Darlie Routierovej, ktorá tvrdila, že do jej domu sa niekto vlámal a pobodal jej dvoch synov, Damona (5) a Devona (6) a zaútočil aj na ňu. Jej najmladšie dieťa, syn Drake (7 mesiacov) v tom čase spal na poschodí domu s otcom a nebol nijako zranený. Samotná Routierová dostala niekoľko hlbokých bodných rán na krku, hrudníku a rukách.

Televízne spravodajstvo prinieslo nezvyčajné zábery, ktoré Routierovej značne priťažili v súdnom procese. Keďže starší zo synov, Davon, mal mať o niekoľko dní siedme narodeniny, usporiadali mu oslavu na cintoríne. Boli tu zábery na Darlie, ktoré ju ukazovali ako smejúcu sa, hádžucu konfety na synov hrob a spievajúcu pieseň "Happy Birthday". Hoci členovia rodiny tvrdili že video nezachytávalo predošlý obrad, kde vzdávali poctu chlapcovi, Routierová bola 4 dni po tom obvinená z vraždy.

Súdny proces
------------

Obžaloba tvrdila že Routierová zavraždila svojich dvoch synov, kvôli finančným ťažkostiam v rodine. Žalobcovia opísali Routierovú ako rozmaznanú, materialistickú ženu, ktorá mala značný dlh, stúpajúce jej úroky na kreditnej karte a minimum peňazí na účte. Mala preto strach, že jej rozhadzovačný štýl života sa chýli ku koncu. Kriminalistický konzultant tiež svedčil, že dôkazy na mieste činu boli zinscenované.

Routierovú počas procesu zastupoval prominentný právnik Douglas Mulder. Obhajoba tvrdila, že Routierová nemala žiaden dôvod aby zabila vlastné deti a že obžaloba nemá motív, priznanie ani svedkov. Routierová vypovedala napriek odporúčaniu svojich právnikov aby tak nerobila.

Znalec z oblasti medicíny Vincent DiMaio vypovedal, že zranenia na Routierovej krku sa nachádzali len dva milimetre od krčnej tepny a že táto skutočnosť nekorešponduje so zraneniami samého seba, ktoré predtým videl.

Routierová bola uznaná vinnou z vraždy Damona a 1. februára 1997 bola odsúdená na trest smrti injekciou.

Rozvod
------

V júni 2011 požiadal Darin Routier, manžel Darlie Routierovej, o rozvod. Uviedol, že to bolo vzájomné, veľmi ťažké rozhodnutie a že naďalej verí, že jeho manželka je nevinná.

Autoritné údaje: * LCCN: no97066634
* VIAF: 43908609
* WorldCat: lccn-no97066634
**CD Projekt RED** je herné vývojárske štúdio sídliace v Poľsku vo Varšave. Založené bolo v roku 2002 ako dcérska spoločnosť CD Projektu. Medzi jej najznámejšie hry patrí séria Zaklínač.

História
--------

Štúdio bolo založené v roku 2002 Michalom Kicińským a Marcinom Iwińským ako dcérska spoločnosť CD Projektu.

V roku 2007 vydalo svoju prvú hru – Zaklínač. Tá stála na pevných základoch z kníh Andrzeja Sapkowského s rovnomenným názvom. Pretože hra zožala hlavne v Poľsku veľký úspech rozhodlo sa štúdio vytvoriť ďalší diel. Ten vyšiel pod názvom Zaklínač 2: Vrahovia kráľov (poľ. *Wiedźmin 2: Zabójcy Krolowa*) v roku 2011 na PC a neskôr v roku 2012 na Xbox 360.

### Dnes

Dnes je CD Projekt RED známy predovšetkým vďaka hre Zaklínač 3: Divoký hon (poľ. *Wiedźmin 3: Dziki Gon*), ktorá vyšla 19. mája 2015 na PC, PS4 a Xbox One. V tom istom roku bola na Golden Joysticks Awards vyhlásená za hru roku 2015.

Hry
---

| Rok | Názov | Platformy |
| --- | --- | --- |
| 2007 | *Zaklínač* | Windows, OS X |
| 2008 | *The Witcher: Versus* | Windows, iOS |
| 2011 | *Zaklínač 2: Vrahovia kráľov* | Windows, Xbox 360, OS X, Linux |
| 2014 | *The Witcher: Adventure Game* | Android, iOS |
| 2015 | *The Witcher: Battle Arena* | Android, iOS |
| *Zaklínač 3: Divoký hon* | Windows, Xbox One, PlayStation 4 |
| *Zaklínač 3: Divoký hon – Srdce z kameňa* | Windows, Xbox One, PlayStation 4 |
| 2016 | *Zaklínač 3: Divoký hon – O víne a krvi* | Windows, Xbox One, PlayStation 4 |
| 2018 | *Gwent: The Witcher Card Game* | Windows, Xbox One, PlayStation 4 |
| 2020 | *Cyberpunk 2077* | Windows, Xbox One, PlayStation 4 |
|

Referencie
----------

1. ↑  www.gry-online.pl- *Wiedźmin - ponad 35 tysięcy egzemplarzy już sprzedane!*
2. ↑  www.gry-online.pl- *Wiedźmin 3: Dziki Gon zgarnia cztery statuetki! Rozdané tegoroczne Golden Joystick Awards*

Externé odkazy
--------------

* Oficiálne stránky štúdia

Zdroj
-----

*Tento článok je čiastočný alebo úplný preklad článku CD Projekt RED na českej Wikipédii.*
***Piaty element*** je koprodukčný sci-fi film USA a Francúzska režiséra Luca Bessona z roku 1997.

Obsadenie
---------

V hlavných úlohách sa predstavili Bruce Willis (*Korben Dallas*), Milla Jovovich (*Leeloo Minaï Lekatariba Lamina-Tchaï Ekbat De Sebat*), Gary Oldman (*Jean-Baptiste Emmanuel Zorg*), Ian Holm (*otec Vito Cornelius*) a Chris Tucker (*Ruby Rhod*).

Výprava
-------

Výprava filmu pochádza z dielne francúzskych autorov komiksov Jeana Girauda a Jeana-Claudea Mézièra. Je typickou ukážkou silného vplyvu francúzskej komiksovej dejovej línie a estetického pojatia. Kostýmy boli navrhnuté francúzskym módnym návrhárom Jeanem-Paulem Gaultierom, ktorý ich pre film musel vyrobiť 954.

Zápletka
--------

Príbeh sa odohráva v New Yorku v roku 2259. Každých 5 tisíc rokov sa z hlbín vesmíru objavuje tajomné Zlo, ktorého jediným cieľom je zničiť všetko živé. Jediné, čo ho môže zničiť je zbraň, ku ktorej kľúč stráži kňaz Cornelius.

Nastal čas, kedy sa má opäť objaviť Zlo, aby skoncovalo so svetom. Spriatelená mimozemská civilizácia je požiadaná o vrátenie štyroch kameňov, ktoré ľudstvo určitú dobu strážilo, ale počas vojny na Zemi boli ukryté do bezpečia. Každý z týchto kameňov reprezentuje jeden element, ale to nie je všetko, elementov je päť, posledným je dokonalá bytosť. Kým sa kamene dostanú na Zem, loď s mimozemskými poslami je prepadnutá prisluhovačmi Zorga, ktorý sa spojil so Zlom. Tento útok prežije len jeden z mimozemšťanov (respektíve zostane z nej len vzorka DNA postačujúca k znovustvoreniu) – Leeloo.

Korben Dallas je taxikár, ktorý si žije svoj život a stará sa hlavne o seba, to ale zmení malá nehoda, kedy do jeho taxíku doslova „vpadne" Leeloo utekajúca z laboratória. Najprv nie je veľmi ochotný jej pomôcť, ale nakoniec jej nedokáže odolať a rozhodne sa jej pomôcť. Prezieraví mimozemšťania totiž kamene poslali po dôveryhodnom spojencovi a Leeloo ich musí dostať späť. Ale ani Zlo neotáľa a so svojím spoločníkom Zorgom idú za každú cenu za svojim cieľom – štyroch kameňoch.

Ocenenia
--------

Film bol uvedený ako otváracia snímka filmového festivalu v Cannes v roku 1997. O rok neskôr bol nominovaný na cenu filmovej akadémie Oscar v kategóriách najlepšie efekty a zvukový strih. Vyhral cenu BAFTA za najlepšie vizuálne efekty. Ďalej bol nominovaný na sedem Cézarov, z ktorých vyhral tri: za najlepšiu réžiu, najlepšiu kameru a najlepšiu produkciu.


|  |  |
| --- | --- |
| Portal | Francúzsky portálFilmový portál |
**Ak Bars Kazaň** (po rusky: Ак Барс Казань) je ruský hokejový klub, účastník Charlamovovej divízie v Kontinentálnej hokejovej lige, ktorý pôsobí v meste Kazaň. Svoje domáce zápasy hrá na štadióne TatNeft Arena s kapacitou 10 000 divákov.

História
--------

Ak Bars Kazaň bol založený v roku 1956 pod názvom *Машстрой* (Mašstroj). V rokoch 1958-1990 sa volal *СК имени Урицкого*(SK imeni Urickogo) a v období 1990-1995 *Итиль* (Itiľ). Pod súčasným názvom vystupuje od roku 1995. 
V roku 1997 vyhrali Superligu (západ) a v roku 1998 vyhrali Superligu na západe. Tri sezóny po sebe od roku 2000 do 2002 skončili na druhom mieste v lige.

### Sezóna 2004/05

Počas lockoutu Kazaň podpísal zmluvy s 11 hráčmi NHL, vrátene superhviezdy Atlanty Iliu Kovaľčuka. Snažili sa získať titul pri príležitosti 1000 osláv založenia mesta Kazaň. Túto sezónu skončili na 4. mieste a cieľ sa im nepodarilo naplniť, keďže prehrali už v prvom kole play-off s Lokomotivom Jaroslavľ. 

### 2006

V roku 2006 sa klubu podarilo vyhrať Ruskú superligu. Vo finále vyhrali nad Omskom. K dôležitým hráčom v klube patril počas tohto úspechu bývalý útočník Pittsburghu Alexej Morozov.

### Sezóna 2008/09

Vyhrali vo finále KHL kde porazili Lokomotiv Jaroslavľ 4:3 na zápasy.

Slávni hráči
------------

V súčasnosti v tíme pôsobí fínsky brankár Mika Noronen a trojica hráčov so skúsenosťami z majstrovstiev sveta, obranca Ilia Nikulin, ukrajinský reprezentačný útočník Andrij Michnov a ruský útočník Alexej Morozov. V klube hrá aj bývalý center Bostonu Bruins Sergej Zinoviev a kanadský obranca so skúsenosťami z NHL Ray Giroux.

Externé odkazy
--------------

* www.ak-bars.ru - oficiálna stránka klubu (po rusky)

| * z
* d
* u
     Kontinentálna hokejová liga      |
| --- |
| Krajiny | 
* Rusko Rusko
* Kazachstan Kazachstan
* Bielorusko Bielorusko
* Čína Čína

 |
| Západná Konferencia | 

|  |  |
| --- | --- |
| Bobrovova divízia | 
* SKA Petrohrad
* HC Soči
* Spartak Moskva
* Torpedo Nižnij Novgorod
* Víťaz Podoľsk

 |
| Tarasovova divízia | 
* CSKA Moskva
* Dinamo Minsk
* Dinamo Moskva
* Lokomotiv Jaroslavľ
* Severstaľ Čerepovec

 |

 |
| Východná Konferencia | 

|  |  |
| --- | --- |
| Charlamovova divízia | 
* Ak Bars Kazaň
* Avtomobilist Jekaterinburg
* Kunlun Red Star
* Metallurg Magnitogorsk
* Neftechimik Nižnekamsk
* Traktor Čeľabinsk

 |
| Černyševova divízia | 
* Admiral Vladivostok
* Amur Chabarovsk
* Avangard Omsk
* Barys Astana
* Salavat Julajev Ufa
* Sibir Novosibirsk

 |

 |
| Sezóny | 
* 2008/09
* 2009/10
* 2010/11
* 2011/12
* 2012/13
* 2013/14
* 2014/15
* 2015/16

 |
| Poháre | 
* Gagarinov pohár
* Kontinentálny pohár (KHL)
* Pohár Lokomotívu
* Russian Open Championship

 |
| Zápasy | 
* KHL All-Star Game
* Zoznam zápasov medzi ligami KHL a NHL

 |
"Spútanie Fenrisa" (1909) Dorothy Hardy.
**Fenrir** (starosev. „*obyvateľ močiara*"), **Fenrisúlfr** (starosev. „*vlk Fenris*"), **Hródvitnir** (starosev. „*slávny vlk*"), alebo tiež **Vánagandr** (starosev. „*príšera rieky Ván*") je v severskej mytológií hrôzostrašný vlk. Je spomenutý v *Poetickej Edde*, *Prozaickej Edde* a *Heimskringle*. V oboch *Eddách* je Fenrir otec vlkov Skölla a Hatiho Hródvitnisson, synom Lokiho a je predurčený zabiť boha Odina počas udalostí Ragnaröku, avšak bude zabitý Odinovým synom Vídarrom.

V Prozaickej Edde sú ďalšie informácie o Fenrirovi, vrátane jeho rýchleho rastu a spútania zato, že ukúsne Týrovi pravú ruku. Fenrirova podobizeň je zobrazená na rôznych predmetoch a v literatúre.

Svedectvá
---------

### *Poetická Edda*

Fenrir sa spomína v troch strofách básne *Völuspá* a dvoch strofách básne *Vafþrúdnismál*. V 40. strofe básne *Völuspá* prezrádza völva Odinovi, že na východe sedí stará žena v lese Járnvidr „a chová tam Fenrirových potomkov. Jeden z nich bude naháňať mesiac v trollej koži ". Neskôr v básni völva predpovedá, že Odina zje Fenrir počas Ragnaröku:

"Bitka bohov" (1882) Friedrich Wilhelm Heine.

> 
> Potom naplní sa druhý
> Hlínov zármutok,
> keď Odin do boja,
> s vlkom ide
> a Beliho vrah,
> proti Surtrovi.
> Nato drahý priateľ
> Friggin padne.
> 

V nasledujúcich strofách völva opisuje, že Odinovo „vysoké dieťa Triumfu Otca" (jeho syn Vídarr) príde a zabije beštiu a s jeho rukami zabodne meč do srdca „Hvedrungrovho syna" – pomstí tak smrť svojho otca.
V prvej z dvoch strof spomínajúcich Fenrira vo *Vafþrúdnismály* sa Odin pýta múdreho jötunna Vafþrúdnira:

> 
> „Veľa som cestoval, veľa som vyskúšal,
> často skúšal som Sily;
> odkiaľ príde slnko do jemného neba,
> keď Fenrir zaútočil na toto? "
> 

V nasledujúcej strofe Vafþrúdnir odpovedá, že Sól (tu spomínaná ako Álfrödull) ponesie dcéra pred Fenrirovým útokom na ňu, a že dcéra by mala pokračovať v púti jej zosnulej matky po nebesiach.

### *Prozaická Edda*

V *Prozaickej Edde* sa Fenrir spomína v troch knihách: *Gylfaginning*, *Skáldskaparmál* a *Háttatal*.

Zdroj
-----

*Tento článok je čiastočný alebo úplný preklad článku Fenrir na anglickej Wikipédii.*

| * z
* d
* u
Severská mytológia |
| --- |
| Severskí bohovia | 
* Asovia
* Vanovia
* Dísy
* Obri
* Elfovia
* Valkýry
* Einherjovia
* Norny
* Odin
* Thor
* Frey
* Freya
* Loki
* Baldr
* Týr
* Yggdrasil
* Ginnungagap
* Ragnarök

 | Kresba Thórovho kladiva z roku 1877 |
| Literárne zdroje | 
* Poetická Edda
* Prozaická Edda
* Ságy
* Snorri Sturluson
* Runy
* Runové kamene
* Staroseverčina

 |
| Severská kozmológia |
Vidlicový 8-valcový motor Libery. Blok tvoria samostané valce natreté sivou farbou.
**Blok valcov** je konštrukčná časť viacvalcového spaľovacieho motora alebo iného piestového stroja, ktorá v sebe obsahuje niekoľko valcov - pracovných priestorov. Z jednej strany je blok uzavretý hlavou valcov z druhej strany kľukovou skriňou. Blok valcov je pri menších motoroch vytvorený ako jeden celok. Väčšie motory môžu mať každý valec vyhotovený zvlášť a vložený do kľukovej skrine.

Konštrukcia bloku valcov
------------------------

Blok valcov môže byť konštruovaný ako oddelený, alebo spojený s nosnou (kľukovou) skriňou. Oddelený blok sa s kľukovou skriňou spája skrutkami. Blok tvoria spravidla nasledovné časti:

* **plášť** - vonkajší povrch motora
	+ **plášť s chladiacim rebrovaním** - pre vzduchom chladené motory. Rebrovanie zväčšuje povrch bloku a zvyšuje tak odvod tepla.
* **vložený valec** - vymedzuje pracovný priestor piestu
* **vložka valca** - vnútorná stena valca v ktorej sa pohybuje piest
	+ **mokrá** - pri vodou chladených motoroch, ak je jej vonkajší povrch v priamom styku s chladiacou kvapalinou
	+ **suchá** - pri ostatných motoroch

Samostatný blok valcov (plášť) sa vyrába odlievaním a následným trieskovým obrábaním. Niekedy je plášť a valec tvorený jedným odliatkom.

Externé odkazy
--------------

* FILIT – zdroj, z ktorého pôvodne čerpal tento článok.
Fenol je najjednoduchším predstaviteľom fenolov
**Fenoly** alebo **arenoly** sú organické zlúčeniny, ktoré obsahujú hydroxylovú skupinu -OH naviazanú na aromatickom jadre.

Najjednoduchší predstaviteľ tejto skupiny je fenol so sumárnym vzorcom C6H5OH. Väčšina zlúčenín z tejto skupiny má triviálny názov. Substitučný názov je možné vyjadriť pridaním prípony *- ol* k názvu aromatického uhľovodíka.

Hoci obsahujú -OH skupinu rovnako ako alkoholy, majú podstatne odlišné vlastnosti.

Príprava
--------

Najčastejšie sa fenol pripravuje oxidáciou kuménu (izopropylbenzénu):

Oxidáciou kuménu vzniká fenol a acetón

Ďalšie zlúčeniny
----------------

Príklady fenolovOd fenolu sa odvodzujú aj ďalšie zlúčeniny: 

* benzén-1,2-diol (pyrokatechol)
* benzén-1,3-diol (rezorcinol)
* benzén-1,4-diol (hydrochinón)

* *o*-; *m*-; *p*-krezol (metylfenol)
* kyselina pikrová a jej soli (všetky mimoriadne výbušné)
* naftoly

Vlastnosti fenolov
------------------

Fenoly sú silnejšie kyseliny ako alkoholy, pretože dochádza ku konjugácii voľného elektrónového páru na kyslíku (H+ sa ľahšie odštepuje). Kyslosť sa zvyšuje pridaním skupín s +M a −I efektom (napr. nitroskupiny –NO2).

Referencie
----------


|  |  |
| --- | --- |
| Portal | Chemický portál |

1. ↑  fenoly. In: BÍNA, Jaroslav. *Malá encyklopédia chémie*. Bratislava : Obzor, 1981. S. 246.
CD-ROM mechanika
**CD-ROM** (*Compact Disc Read-Only Memory*) je neprepisovateľné optické záznamové médium fyzicky totožné s Audio CD, pričom formát uložených údajov je prispôsobený na uchovanie a čítanie počítačových dát. Kapacita CD-ROM média je obyčajne 650-700 MB.

CDrom význam
------------

Na rozdiel od diskových zariadení, ako napríklad disketa, pevný disk, Zip mechanika a podobne nie sú dáta ukladané do sústredných kružníc, ale do jednej dlhej špirály podobne ako na gramofónovej platni. Záznam na CD-ROM disku je jednostranný, dĺžka celej špirály je okolo 6 km a hustota uložených dát je konštantná.

Dáta sa zaznamenávajú do sektorov, ktoré majú veľkosť 2352 bajtov. Dáta môžu byť zaznamenané troma spôsobmi:

1. Mode 1, má 2048 užitočných B/sektor (štandard), MSCDEX v MS DOSe podporuje len 2048 B
2. Mode 2, 2336 B/sektor
3. Audio, 2352 B/sektor

Sektor sa skladá z 98 rámcov. Každý rámec začína 24 synchronizačnými bitmi a potom nasledujú 2 bloky s dvanástimi používateľskými bajtami a 4mi bajtami CIRC korekcie. Každý bajt začína trojicou spojovacích nulových bitov a 14-bitovým kódom bajtu. Pri zakódovaní nesmú byť dve jednotky vedľa seba. Aby to nenastalo, pri spájaní bajtov sú preložené tromi spojovacmi nulovými bitmi. Každá sekunda záznamu obsahuje 75 sektorov.

Dejiny CD-ROM siahajú do roku 1970 k firme RCA, ktorá vyvinula obojstranný video disk s priemerom 30,5 cm so spôsobom zápisu a čítania založeným na optike a odrazu lasera. Vzhľadom na vysokú cenu a malú odolnosť sa tento disk veľmi neujal. Veľa firiem vyvíjalo podobné riešenia, situácia sa zmenila v roku 1980, kedy firmy Philips a Sony uzavreli dohodu o spoločnom štandarde. Prvé CD bolo vyrobené v auguste 1982 v Hannoveri v prvej továrni na výrobu lisovaných CD, bola na ňom zaznamenaná Alpská symfónia Richarda Straussa. Masová výroba bola spustená 17. augusta 1982. Nasledovalo použitie na uloženie dát, rýchlosť mechaník sa označuje násobkom rýchlosti pôvodných audio CD, dnes obyčajne 52x.

Pozri aj
--------

* DVD-ROM
* CD
* Blu-ray

Iné projekty
------------

CommonsWikislovník
* Spolupracuj na Commons Commons ponúka multimediálne súbory na tému **CD-ROM**
* Spolupracuj na Wikislovníku Wikislovník ponúka heslo ****CD-ROM****
Súradnice: 25°59′49″S 97°9′6″Z﻿ / ﻿25,99694°S 97,15167°Z﻿ / 25.99694; -97.15167

**Boca Chica** je oblasť na východnom konci polostrova v delte rieky Rio Grande v okrese Cameron County, v najjužnejšom cípe Texasu pri hraniciach s Mexikom, pri pobreží Mexického zálivu. Je ohraničená brownsvilleským lodným kanálom na severe, hraničnou riekou Rio Grande na juhu a Mexickým zálivom na východe. Tiahne sa v dĺžke približne 40 km východne od mesta Brownsville. Miestnou dopravnou tepnou je cesta Texas State Highway 4 z Brownsville až k pobrežiu Mexického zálivu na pláž Boca Chica Beach.

Historicky je oblasť známa ako bojisko americkej občianskej vojny (bitka na ranči Palmito). Jediným obývaným miestom v oblasti je malá dedina Boca Chica Village.

V súčasnosti (rok 2021) je oblasť známa skôr kozmodrómom spoločnosti SpaceX (SpaceX South Texas launch site), umiestneným východne od dediny, takmer pri pobreží. Výstavba kozmodrómu začala v roku 2014 a zahŕňa vývojové a výrobné priestory spoločnosti SpaceX, skúšobnú rampu a štartovaciu rampu pre orbitálne kozmické lety.

Boca Chica znamená v španielčine „malé ústa", alebo tiež ústie rieky, a myslí sa tým, že prietok rieky Rio Grande je tu veľmi skromný a v obdobiach sucha úplne zaniká.

Zdroj
-----

*Tento článok je čiastočný alebo úplný preklad článku Boca Chica (Texas) na českej Wikipédii.*
**Pollis** alebo **Pollias** (starogr. *Πόλλις, Πολλίας*) bol grécky sochár v 4. storočí pred Kr.

Grécky sochár Pollis je v Plíniovej prírodopisnej encyklopédii *Naturalis historia* uvedený medzi umelcami (bronziarmi), ktorí boli autori sôch športovcov, ozbrojených mužov, poľovníkov a obetovníkov.

Je možné, že tu ide o totožného muža, ktorého rímsky spisovateľ Vitruvius zaradil k menej slávnym autorom kníh o tradíciach a zákonoch symetrie (*praecepta symmetriarum*). Na aténskej Akropole boli objavené i poškodené nápisy na dvoch podstavcoch so signatúrou Πολ[....] – Pol[lias?], datované do rozhrania 6. a 5. storočia pred Kr. ktoré sa mohli týkať tohto umelca, predpokladalo sa tiež, že tento Pollias bol otcom slávneho keramikára Euthymida, ale tieto hypotézy nebolo možné preukázať. Avšak podľa toho, ako je Pollis vo Vitruviovom diele *De architectura* chronologicky uvedený, nemožno dobu jeho činnosti určiť skôr ako do 4. storočia pred Kr.

Referencie a bibliografia
-------------------------

1. ↑  SCHMUCK, Hilmar. *Biographischer Index der Antike*. Berlin : Walter de Gruyter, 2001. 1073 s. ISBN 978-31-1095-441-8. S. 754. (po nemecky)
2. ↑  Plínius Starší, *Naturalis Historia*, 34,19.
3. 1 2 3 4  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Pollis*
4. ↑  Marcus Vitruvius Pollio, *De architectura*, 7,1,14.
5. ↑  Inscriptiones Graecae, *IG I³ 658*
**Far Cry 5** je akčná strieľačka z pohľadu prvej osoby z roku 2018 vyvinutá spoločnosťami Ubisoft Montreal a Ubisoft Toronto a vydaná Ubisoft. Ide o nástupcu titulu Far Cry 4 z roku 2014 a piaty hlavný diel v hernej sérii Far Cry. Videohra bola vydaná 27. marca 2018 na Microsoft Windows , PlayStation 4 a Xbox One s podporou PlayStation 4 Pro a Xbox One X. Far Cry 5 je dostupné na všetkých troch platformách s českými titulkami. 

Videoherný spin-off a pokračovanie s názvom Far Cry New Dawn bol vydaný vo februári 2019.

Hrateľnosť
----------

Far Cry 5 je podobný svojim predchodcom. Jedná sa o akčnú a dobrodružnú strieľačku z pohľadu prvej osoby, ktorá je zasadená v otvorenom svete. Hráč ho môže slobodne preskúmavať, a to chôdzou alebo pomocou rôznych vozidiel. Na rozdiel od predchádzajúcich dielov, kde hráč hrá za vopred stanovenú postavu, si v tejto hre môže ľubovoľne upraviť jej vzhľad. Hoci môže hráč použiť pri súbojoch s nepriateľmi rad strelných a výbušných zbraní, je v hre kladený dôraz aj na boj zblízka. Možno si tak vybrať zo širšej škály zbraní na blízko než u predchádzajúcich titulov Far Cry. Okrem toho obsahuje Far Cry 5 u zbraní nový balistický systém. Napríklad vystrelená a letiaca guľka s narastajúcou vzdialenosťou klesá, aby hra a zbrane pôsobili viac realisticky.

Príbeh
------

Preskočiť obsah diela **Upozornenie.** Článok alebo jeho časť prezrádza zápletku, pointu alebo rozuzlenie diela!

Hra sa odohráva v odľahlom kraji Hope County v americkom štáte Montana, kde sa sektársky kňaz Joseph Seed považuje za hlavu miestneho okresu. V skutočnosti sa jedná o radikálneho kazateľa, ktorý spoločne so svojou nevlastnou sestrou (Faith) a dvoma jej brat (Jacob a John Seed) stoja na čele militaristickej sekty Eden 's Gate (v preklade Rajská Brána ), ktorá drancuje a trýzni miestnych obyvateľov. Cieľom hry je zabíjať členov tejto sekty. Hra začína pokusom o zatknutie Josepha Seeda, ktorý hovorí: "Boh nedovolí aby ma odviedli". Prebehne však vzbura členov sekty, vrtuľník sa zrúti a vy musíte rýchlo utekať preč. Členovia sekty však na postavu hráča zhodia bombu. Tá je potom zachránená. Existujú tri rôzne konce hry.

 Opis zápletky alebo rozuzlenia príbehu sa tu končí.

Externé odkazy
--------------

* Oficiálna stránka (po anglicky)

Zdroj
-----

*Tento článok je čiastočný alebo úplný preklad článku Far Cry 5 na českej Wikipédii.*

| * z
* d
* u
*Far Cry (séria)* |
| --- |
| Hry | 

|  |  |
| --- | --- |
| Hlavná séria | 
* *Far Cry*
* *Far Cry 2*
* *Far Cry 3*
* *Far Cry 4*
* *Far Cry 5*
* *Far Cry 6*

 |
| Iné hry zo série | 
* *Far Cry: Instincts*
* *Far Cry: Instincts Evolution*
* *Far Cry: Instincts Predator*
* *Far Cry: Vengeance*
* *Paradise Lost*
* *Far Cry 3: Blood Dragon*
* *Far Cry: Primal*
* *Far Cry: New Dawn*
* *Far Cry VR: Dive Into Insanity*

 |

 |
| Spoločnosti | 
* Crytek
* Ubisoft
	+ Montreal
	+ Toronto

 |
| Pozri aj | 
* Film: Far Cry

 |
| Kategória:Far Cry |
Súradnice: 48°56′48″S 13°42′26″V﻿ / ﻿48,94667°S 13,70722°V﻿ / 48.94667; 13.70722

**Polka** (nem. *Elendbachl*) je zaniknutá osada v okrese Prachatice, 3,5 km západne od Hornej Vltavice na sútoku Poleckého potoka s Vltavou, v nadmorskej výške 830 m. Dnes patrí k obci Horní Vltavice.

Názov
-----

Český názov je používaný od roku 1921, osada ho získala podľa potoka. Tomu sa hovorilo Polka, pretože pri delení vimperského panstva v roku 1531 tvoril rozhranie – pólku (polovičku).

Nemecký názov je odvodený od slova Elend = bieda, núdza.

Dejiny
------

Polka vznikla ako drevárska osada v roku 1730. V roku 1910 tam bolo 22 domov a 162 obyvateľov – všetci nemeckej národnosti. Vo vtedajšej obci bola škola (postavená v roku 1820), zájazdný hostinec, hámor a píla. Po druhej svetovej vojne a vysídlení nemeckých obyvateľov prišli do Polky noví osadníci, čoskoro však obec opustili. V roku 1950 bola vyrabovaná bývalá škola (dva roky predtým bola dokončená nákladná oprava) a hostinec.

Súčasnosť
---------

V Polke sa dochovala jediná budova – "Krausov statok". Zbožnosť bývalých obyvateľov pripomína božia muka v mieste, kde stál hostinec, ďalšie božie muky boli v roku 2000 obnovené Správou NP Šumava medzi dvomi jaseňmi na západnom okraji osady, pod nimi bol tiež obnovený kríž a veľký kamenný kríž stojí pri Krausovom statku.

Externé odkazy
--------------

* Polka na webe "Zaniklé obce"

Zdroj
-----

*Tento článok je čiastočný alebo úplný preklad článku Polka (Horní Vltavice) na českej Wikipédii.*
**Far East Movement** (štylizované ako **Far★East Movement** alebo jednoducho **FM**) je americká hip-hopová skupina z Los Angeles. Skupina vznikla v roku 2003 a jej členmi sú Kev Nish (Kevin Nishimura), Prohgress (James Roh), J-Splif (Jae Choung) a DJ Virman (Virman Coquia). Prvýkrát sa skupina dostala do povedomia svojou skladbou „Round Round", ktorá sa objavila vo filme *Rýchlo a zbesilo: Tokijská jazda*.

Odvtedy sa skupina objavila v seriáloch ako *C.S.I.: Miami*, *C.S.I.: New York*, *Entourage* či *Gossip Girl*. Ich singel „Like a G6" sa dostal koncom októbra 2010 na 1. miesto v rebríčku Billboard Hot 100. Far East Movement je tiež prvou ázijsko-americkou skupinou, ktorej singel dosiahol 1. miesto v americkom rebríčku.

Diskografia
-----------

*Bližšie informácie v hlavnom článku: Diskografia skupiny Far East Movement*
Štúdiové albumy
* *Folk Music* (2006)
* *Animal* (2009)
* *Free Wired* (2010)
* *Dirty Bass* (2012)

Referencie
----------

1. ↑   *Far East Movement* [online]. AZN Lifestyles, [cit. 2009-05-22]. Dostupné online.
2. ↑   *Top 100 Music Hits, Top 100 Music Charts, Top 100 Songs & The Hot 100* [online]. Billboard.com, [cit. 2011-09-04]. Dostupné online.
3. ↑   Goldsea.com, 21. október 2010, [cit. 2011-09-04]. Dostupné online.

Externé odkazy
--------------

* Oficiálna webstránka (USA)
* Oficiálna webstránka (Japonsko)

Zdroj
-----

*Tento článok je čiastočný alebo úplný preklad článku Far East Movement na anglickej Wikipédii.*
**Agilochos** (starogr. *Ἀγίλοχος* – *Agilochos*) bol olympijský víťaz v roku 52 pred Kr.

Agilochos, syn Nikea z Élidy, bol na 182. olympijských hrách korunovaný olivovým vencom za víťazstvo v jazdeckom preteku na žrebcoch. V Olympii sa jazdecké preteky (kelés) na žrebcoch zaradili do programu na 131. hrách v roku 256 pred Kr. Prvým víťazom tejto disciplíny bol Hippokrates z Tesálie.

Olympijské víťazstvo Agilocha uvádza nápis (*IvO 191*, IvO = W. Dittenberger a K. Purgold, nápisy Olympia, Berlin 1896.) na kamennom podstavci jeho nezachovanej sochy objavenej vo východnej byzantskej stene v Olympii.

Referencie a bibliografia
-------------------------

1. 1 2 3  Inscriptiones Graecae, *IvO 191*
2. ↑  Πληροφορίες τοπωνυμίου, *Ολυμπιακοί Αγώνες (5)*
3. ↑  Eusebios, *Kronika* 2,193.
4. ↑  Vojtech Zamarovský. *Vzkriesenie Olympie*. Bratislava : Šport, 1986. 77-043-86. S. 250.
5. ↑  Macmillan Company, 1912, *American Journal of Archaeology*, str. 225

Pozri aj
--------

* Zoznam olympijských víťazov staroveku
**Talestes** alebo **Talestés** (starogr. *Ταλέστης* – *Talestés*) bol grécky sochár v 2. storočí pred Kr.

Talestes, zrejme syn a žiak sochára Artemidóra z Týru a brat sochárov Charmolaa a Ménodota, bol činný v 2. stor. pred Kr. Svedectvo o jeho sochárskej činnosti nám poskytol nález jeho menom signovaného podstavca zo sôch v archeologickej lokalite starogréckeho mesta Halikarnas (v tomto meste pracoval aj jeho otec). Z poškodeného nápisu je zrejmé, že podstavec bol kedysi základňou sôch dvoch významných osôb mesta. Jeho poškodený nápis niektorí znalci (napr. nemecký klasický archeológ Gustav Hirschfeld) podľa typu písma (epigrafických znakov) datujú do 1. stor. pred Kr. Ak majú pravdu, v tom prípade tu ide o ďalšieho potomka tejto rodiny sochárov, ktorých činnosť dokumentovali na ostrove Rodos a na pobreží Malej Ázie.

Referencie a bibliografia
-------------------------

1. 1 2 3 4  Lucia Guerrini: Enciclopedia dell’Arte Antica, Classica e Orientale, Roma 1959, Treccani, *Talestes*
2. ↑  Inscriptiones Caria, *Halikarnassos 97*
3. ↑  Inscriptiones Caria, *Halikarnassos 93*
4. ↑  Institute for Advanced Study. *Hesperia*. Princeton : Institute for Advanced Study, 1941. S. 356.
Piadina
**Piadina** (tal. piadina romagnola, v romaňolskom nárečí *pida, pieda* alebo *piè*) je druh tenkej pšeničnej placky, typickej predovšetkým pre taliansky región Romagna. Podáva sa slaná, plnená syrom, salámou, tvarohom a zeleninou alebo sladká s marmeládou, medom alebo čokoládou.

Pôvod
-----

História romaňolskej piadiny siaha až do dávnych čias, keď išlo o jedlo skôr chudobných obyvateľov. Postupom času si však vyslúžila aj miesto na stoloch strednej a vyššej vrstvy.

Prvý, kto pripravil pšeničnú placku (aj keď pravdepodobne nie v jej terajšej podobe) boli Etruskovia, ktorí sa dobre vyznali v pestovaní a spracovaní obilia. Piadina sa podávala aj v antickom Ríme, kde však patrila medzi pochúťky bohatých obyvateľov a vyšších vrstiev, pretože musela byť podávaná hneď po upečení, pretože po nejakej dobe stvrdla a nebola požívateľná. Nebola preto vhodná pre bežné meštianstvo, ktoré muselo jedlo uchovávať dlhšiu dobu.

V stredoveku boli všetky kysnuté výrobky jedlom panstva a výrobky bez droždia, nekysnuté, vyrobené iba z múky a vody sa stali jedlom chudobných.

V roku 1900 sa piadina pomaly dostávala na všetky romaňolské stoly, stala sa jedlom ľahko dostupným a pripravovaným na počkanie. Vďaka turistom sa stala medzinárodne známou a vyhlásenou pochúťkou.

Piadina je zapísaná do zoznamu tradičných talianskych agropotravinárskych výrobkov (P.A.T.) kraja Emilia-Romagna.

Keďže je územie, pre ktoré je piadina typická široké, neexistuje len jeden recept, ako túto pšeničnú pochúťku urobiť. Líšia sa od seba tiež vzhľadom. Čím viac sa nachádzate na severe je piadina hrubšia a naopak čím viac idete na juh, je tenšia.

Ingrediencie
------------

* Hladká múka
* Prášok do pečiva (určený priamo k príprave piadiny)
* Masť
* Soľ
* Med
* Mlieko

Referencie
----------

1. ↑  Regolamento di esecuzione (UE) n. 1174/2014 della Commissione, del 24 ottobre 2014. eur-lex.europa.eu.

* *Tento článok je čiastočný alebo úplný preklad článku Piadina na českej Wikipédii.*

Pozri aj
--------

* Lokša

Iné projekty
------------

Commons
* Spolupracuj na Commons Commons ponúka multimediálne súbory na tému **Piadina**
Piatok zachránený Robinsonom Crusoe.
 ***Piatok*** je fiktívna postava z knihy anglického autora  Daniela Defoe: Námorník Robinson Crusoe z Yorku - jeho život a neobyčajné dobrodružstvá, ktorá vyšla prvýkrát v roku 1719.

Charakteristika knižnej postavy
-------------------------------

Piatok je druhá najvýznamnejšia postava knihy. Indiánsky chlapec zo Zeme za mesiacom, ktorého Robinson zachránil pred kanibalmi. Na počesť dňa, kedy k záchrane došlo, mu dal meno Piatok. Piatok sa stal jeho spoločníkom na pustom ostrove, na ktorý len výnimočne zachádzali kanibali zjesť zajatcov zo vzájomných bojov. Piatok bol pôvodom divoch, ale Robinson ho počas spoločného života na ostrove prevychoval v európskom duchu. Piatok s Robinsonom spolu zachránili ďalšie dve osoby pred smrťou z divošských rúk, jedným z nich bol Piatkov otec. Neskôr, po mnohoročnom pobyte na ostrove, sa podarí Piatkovi aj Robinsonovi spoločne odplávať do Európy na lodi, ktorá k opustenému ostrovu náhodne priplávala. V Anglicku potom založia obchodný dom *Robinson & Piatok*.

Film
----

**Man Friday** (Človek Piatok) je podľa Piatka pomenovaná verzia filmového stvárnenia románu Daniela Defoa britsko-americkej výroby režiséra Jacka Golda. V jeho podaní je Piatok múdrejší ako Robinson, ktorý sa ani na pustom ostrove nedokáže zbaviť nánosu civilizácie a svojho presvedčenia o nadradenosti bielej rasy. Piatkova prirodzená inteligencia a tolerancia mu umožní získavať navrch nad Robinsonom.

Referencie
----------

1. ↑  Film Man Friday (1975) v česko-slovenskej filmovej databáze

Literatúra
----------

* Hlinka, Bohuslav. *Robinson Crusoe: Mýtus a skutočnosť.* Knižnica Kamarád. Praha: Práce, 1983 (česky).
Microsoft **Internet Information Services** (**IIS**, tiež **Internet Information Server**) je nastavenie serverových funkcií Microsoft Windows. Je to druhý najpoužívanejši server, hneď za Apache HTTP Server. Prieskum hovorí že na **IIS** beží približne 37.13% z všetkých webových stránok.

Využitie
--------

IIS sa v súčasnosti predovšetkým využíva pre jeho podporu ASP.NET. A toto je hlavný dôvod prečo 37% serverov využíva jeho služby. Žiadna konkurencia nepodporuje ASP.NET.

Novinka vo verzii 7.0
---------------------

Služby IIS 7.0 poskytujú dva moduly konzoly Microsoft Management Console (MMC). Použitie modulu Internet Information Services (IIS) Manager na správu webového servera, na ktorom je spustená aplikácia IIS 7.0. Použitie modulu Internet Information Services (IIS) 6.0 Manager na správu lokalít servera FTP na webovom serveri, na ktorom je spustená aplikácia IIS 7.0 alebo na vzdialenú správu webového servera služieb IIS 6.0.

História IIS
------------

**IIS** bol prvýkrát vydaný ako doplnok internetových služieb k operačnému systému Windows NT 3.51. Nasledovala verzia 2.0 určená pre operačný systém Windows NT 4.0 a neskôr bola doplnená verzia IIS 3.0, ktorá už podporovala aj dynamické scriptovanie Active Server Pages.

Pre verziu IIS 4.0 bola vydaná podpora pre Gopher a bola nazvaná ako "Option Pack" CD-ROM ku Windows NT.

Terajšie verzie IIS sú 7.0 pre Windows Server 2008, Windows Vista, 6.0 pre Windows Server 2003 a IIS 5.1 pre Windows XP Professional. Vo verzii 6.0 už je obsiahnutá podpora IPv6. Ďalši doplnok pre IIS FastCGI je dostupný pre verzie IIS 5.1, IIS 6.0 a IIS 7.0.

Verzie
------

* IIS 1.0, Windows NT 3.51
* IIS 2.0, Windows NT 4.0
* IIS 3.0, Windows NT 4.0 Service Pack 3
* IIS 4.0, Windows NT 4.0 Option Pack
* IIS 5.0, Windows 2000
* IIS 5.1, Windows XP Professional
* IIS 6.0, Windows Server 2003 a Windows XP Professional x64
* IIS 7.0, Windows Vista a Windows Server 2008
* IIS 7.5, Windows Server 2008 R2 a Windows 7

Referencie
----------

1. ↑   *Netcraft Web Server Survey, October 2007* [online]. [Cit. 2007-10-12]. Dostupné online.
2. ↑   *FastCGI Rozšírenie pre IIS 6.0 a IIS 5.1* [online]. [Cit. 2008-01-18]. Dostupné online.
3. ↑   *FastCGI pre IIS7* [online]. [Cit. 2008-01-18]. Dostupné online.

Pozri aj
--------

* Active Server Pages

Externé odkazy
--------------

* Microsoft Internet Information Services Stránka produktu
* IIS.net – Microsoft Internet Information Services Domovská stránka produktu
* IIS 7.0 Microsoft TechNet – Microsoft TechNet
Medzi **Londýnske letiská** v súčasnosti patrí 5 medzinárodných a 2 menšie regionálne letiská. Sú to:

* Stansted
* Luton
* Gatwick
* Heathrow
* London City Airport
* London Biggin Hill
* London Southend

Stansted
--------

*Bližšie informácie v hlavnom článku: Letisko Londýn Stansted*
Letisko Londýn Stansted (angl. *London Stansted Airport*) je medzinárodné letisko, vzdialené približne 55 km severovýchodne od centra Londýna. Využívajú ho hlavne nízkonákladové letecké spoločnosti, ako napr. Ryanair alebo easyJet. Je tretím najrušnejším letiskom v dosahu Londýna, hneď po letiskách Heathrow a Gatwick.

Letisko bolo pomenované po dedine Stansted Mountfitchet. Najbližším mestom je Bishop's Stortford. Naplánovaný je jeho rozvoj, vrátane výstavby ďalšej vzletovej a pristávacej dráhy tak, aby do roku 2030 bolo schopné odbaviť 74 miliónov cestujúcich.

Luton
-----

*Bližšie informácie v hlavnom článku: Letisko Londýn Luton*
Letisko Londýn Luton (angl. *London Luton Airport*, predtým *Luton International Airport*) je letisko vzdialené približne 55 km na sever od centra Londýna, v meste Luton, v grófstve Bedfordshire. Je to štvrté najväčšie letisko v blízkosti Londýna po Heathrow, Gatwick a Stansted.

Gatwick
-------

*Bližšie informácie v hlavnom článku: Letisko Londýn Gatwick*
Letisko Londýn Gatwick (angl. *London Gatwick Airport*) je počtom odbavených cestujúcich druhé najrušnejšie letisko v Londýne a v Spojenom kráľovstve. Nachádza sa v grófstve West Sussex, asi 40 km južne od Londýna a približne rovnako ďaleko od Brightonu.

Heathrow
--------

*Bližšie informácie v hlavnom článku: Letisko Londýn Heathrow*
Letisko Londýn Heathrow (angl. *London Heathrow Airport*) je letisko nachádzajúce sa na západe Londýna, v mestskej časti Hillingdon. Názov nesie podľa osady Heathrow, ktorá bola v roku 1944 kvôli výstavbe letiska zrovnaná so zemou. Podľa počtu odbavených cestujúcich je najvyťaženejšie letisko v Európe a po letiskách Hartsfield-Jackson v Atlante a Capital v Pekingu tretie na svete (podľa údajov z roku 2011); vďaka veľkému počtu medzinárodných letov je podľa počtu cestujúcich odbavených na medzinárodných letoch najväčšie na svete.

  


| * z
* d
* u
Doprava v Londýne |
| --- |
| Mestská hromadná doprava | 
* London Underground
* Docklands Light Railway
* Autobusy
* Tramlink
* Železnica
* Riečna doprava
* Taxi
* Dial-a-Ride
* Londýnska správa ciest

 |
| Tarifa | 
* Travelcard
* Oyster Card
* London Congestion Charge

 |
| Londýnske železničné terminály | 
* Blackfriars
* Cannon Street
* Charing Cross
* Euston
* Fenchurch Street
* King's Cross
* Liverpool Street
* London Bridge
* Marylebone
* Moorgate
* Paddington
* St Pancras
* Victoria
* Waterloo

 |
| Londýnske letiská | 
* Heathrow
* Gatwick
* Stansted
* Luton
* Londýn City
* Southend
* Biggin Hill

 |
| Spoločnosti | 
* Transport for London
* National Rail

 |
| **Kategórie**: Londýnska doprava · Londýn |
**Georgij Georgijevič Jakobson** (rus. Георгий Георгиевич Якобсон; \* 1871 - † 23. november 1926) bol ruský entomológ, prevažne koleopterológ, ktorý je entomologickej verejnosti známy ako autor niektorých významnejších koleopterologických prác z územia Ruskej ríše.

Georgij Georgijevič Jakobson

Biografia
---------

Jakobson sa narodil roku 1871 v Petrohrade. V roku 1893 ukončil Fyzikálno-matematickú fakultu Petrohradskej univerzity (= физико-математический факультет спб. университета). V rokoch 1894 až 1895 pracoval na Ministerstve hospodárstva a potom pôsobil v Zoologickom múzeu Petrohradskej akadémie vied (Петербургская Академия наук) vo funkcii mladšieho zoológa. 

Počas svojho života viackrát navštívil rôzne regióny Ruska, kde vykonával výskum a zber hmyzu, pričom sa venoval hlavne systematike a faunistike mandeliniek (Chrysomelidae), lebo bol jedným z najlepších odborníkov na palearktické druhy tejto čeľade.

Do histórie entomológie sa Jakobson zapísal ako autor dvoch významných koleopterologických prác: 

Prvou je: *Прямокрылые и ложносетчатокрылые Российской империи* z roku 1905, ktorá sa zaoberá viacerými radmi hmyzu a napísal ju spoločne s Valentinom Ľvovičom Bianchim. Kniha obsahuje 952 strán textu a 22 farebných tabúľ. 

Najvýznamnejším dielom G. G. Jakobsona je však jeho komplexná a gigantická práca, ktorá sa zaoberá chrobákmi Ruska a susedných území a vyšla v Rusku pod originálnym názvom *Жуки России и сопредельных стран*. V knihe uviedol autor výsledky svojej mnohoročnej práce na rade chrobákov Ruska.

Bibliografia (čiastočná)
------------------------

* Jakobson, G. G.: 1892, *Beitrag zur Systematik der Geotrypini.* Тр. Рус. Энт. Общ. XXVI.
* Jakobson, G. G.: 1892, *Очерк Tunicata Белого моря.* Тр. Спб. Общ. Ест. XXIII.
* Jakobson, G. G.: 1894, *Chrysomelidae palaearcticae novae.* Тр. Рус. Энт. Общ. ХХVIII.
* Jakobson, G. G.: 1895, *Chrysomelidae palaearcticae novae.* Тр. Рус. Энт. Общ. XXIX.
* Jakobson, G. G.: 1898, *Зоологические исследования на Новой Земле.* Зап. Имп. Ак. Наук.
* Jakobson, G. G.: 1899, *Ueber den äusseren Bau flügelloser Käfer*. Ежег. Зоол. Муз. IV.
* Jakobson, G. G.: 1901, *Symbola ad cognitionem faunae Rossiae asiaticae*. Finsk. Vet.- Soc. F ö rh. XLIII.
* Jakobson, G. G.: 1900 - 1904, *Прямокрылые и ложносетчатокрылые Российской Империи и сопредельных стран.* (spoločne s В. Л. Бианким), СПб.
* Jakobson, G. G.: 1904, *О термитах России*. Тр. бюро по энтом. IV.
* Jakobson, G. G.: 1905 - 1915, *Жуки России и Западной Европы.* 1024 pp + 83 far. tab.

Zdroje informácií o autorovi
----------------------------

* Biography
* О.Л. Крыжановский. *Г.Г.Якобсон (1871 - 1926)* (из неопубликованных работ)
* Г.Г. Якобсон - "Жуки России и Западной Европы" (1905-1915)
* 

Autoritné údaje: * ISNI: 0000 0003 9715 6740
* VIAF: 292155120